Plateanmeldelse:Simone Felice - «Strangers» 

Vokaldrevet gull fra ekstrommis. 

Det er noe med rytmefolk som tar solosteget. 

I 2012 ga tidligere Fleet Foxes-slager Joshua Tillman ut et overraskende flott og passe skakt soloalbum. 
Her er den tidligere Felice Brothers-trommisen med noe mindre skakt, men på alle måter flottere. 

Renskåren folkpop med umiddelbare klassikerassosiasjoner og countryknekk. 
Låtenes begrensede intensitet kler newyorkerens akkurat passe skjelvende, akkurat passe forsiktige vokal. 
Faktisk så flott at man må riste ut et såpass småtomt og enkelt adjektiv som «vakkert». 

Om det er fordi han nettopp har operert inn en kunstig hjerteklaff er uvisst, men kombinasjonen livsglede og nær-nyfrelst er mesterlig. 

BESTE LÅT: 
«If You Go To LA» 
